Ludwig von Köchel

Ludwig Alois Ferdinand Ritter von Köchel (født 14. januar 1800 i Stein, død 3. juni 1877 i Wien) var musikkforsker, forfatter, komponist, botaniker og utgiver. Han er mest kjent for sin katalog over Mozarts verker og de "KV-numre" som de er kjent under (KV står for Köchel-Verzeichnis).

Han studerte juss i Wien og var i 15 år mentor for erkehertug Karl av Østerrikes barn. 

Köchel ble av den grunn slått til ridder. En gavmild økonomisk avtale gjorde det mulig for ham å tilbringe resten av sitt liv som en privat vitenskapsmann. Det var blant hans samtidige stor respekt for hans forskning i Nord-Afrika, på Den iberiske halvøy, i Storbritannia, ved Nordkapp og i Russland.

Foruten botanikk interesserte Köchel seg for geologi og mineralogi. I tillegg elskede han musikk og var medlem av Mozarteum Salzburg.

I 1862 utga han Köchelkatalogen, en kronologisk og tematisk oversikt over Mozarts verker. Der var ikke tidligere laget kataloger av det omfang Köchelkatalogen hadde. Den bygger på en veldokumentert forskning av Mozarts verker, men er blitt revidert adskillige ganger. Man henviser ofte til Mozarts verker ved å bruke Köchelnummeret. For eksempel har Symfoni nr. 41 (Jupitersymfonien) KV 551.

Köchel delte inn Mozarts verker i 24 kategorier, som ble brukt av Breitkopf, da de utga den første komplette utgaven av Mozarts verker i årene fra 1877 til 1905, en oppgave som delvis ble finansiert av Köchel selv.

Köchel katalogiserte også verkene til Johann Fux.

Referanser

Eksterne lenker 
 
 

Østerrikere
Østerrikske musikkteoretikere
Mozart